บอร์ดอีวี ตั้งอนุกรรมการ 4 ชุด ดันไทยเป็นฐานผลิตยานยนต์ไฟฟ้า 100% ในปี 78
บอร์ดอีวี ตั้งอนุกรรมการ 4 ชุด ดันไทยเป็นฐานผลิตยานยนต์ไฟฟ้า 100% ในปี 78
บอร์ดอีวี ตั้งอนุกรรมการ 4 ชุด ดันไทยเป็นฐานผลิตยานยนต์ไฟฟ้า 100% ในปี 78
24 มี.ค. 2564

นายสุพัฒนพงษ์ พันธุ์มีเชาว์ รองนายกรัฐมนตรีและ รมว.พลังงาน เผยผลประชุมคณะกรรมการยานยนต์ไฟฟ้าแห่งชาติ ในวันนี้ (24 มี.ค.64) ว่า ที่ประชุมเห็นชอบการส่งเสริมการผลิตและการใช้ยานยนต์ไฟฟ้า โดยทุกหน่วยงานต้องจัดเตรียมอิโคซิสเต็มให้มีความพร้อม รวมไปถึงแนวทางการกระตุ้นการใช้ให้มากขึ้น
ทั้งนี้ ที่ประชุมได้มีการตั้งคณะอนุกรรมการขึ้นมา 4 ชุด เพื่อพิจารณารายละเอียด ทั้งเรื่องการจัดเตรียมความพร้อมทั้งโครงสร้างพื้นฐาน และสิทธิประโยชน์ทางภาษี ก่อนนำมาเสนอที่ประชุมอีกครั้งในวันที่ 13 พ.ค.64 ต่อไป
โดยที่ประชุมเห็นชอบแต่งตั้งคณะอนุกรรมการ 4 คณะ ได้แก่
1.คณะอนุกรรมการส่งเสริมอุตสาหกรรมการผลิตยานยนต์ไฟฟ้าและชิ้นส่วน มีปลัดกระทรวงอุตสาหกรรม เป็นประธาน
2.คณะอนุกรรมการพัฒนาระบบโครงสร้างพื้นฐานและแบตเตอรี่เพื่อรองรับยานยนต์ไฟฟ้า มีปลัดกระทรวงพลังงาน เป็นประธาน
3.คณะอนุกรรมการประเมินผลกระทบด้านน้ำมันเชื้อเพลิงและก๊าซเรือนกระจกจากการส่งเสริมยานยนต์ไฟฟ้า มีปลัดกระทรวงพลังงาน เป็นประธาน
4.คณะอนุกรรมการส่งเสริมการใช้ยานยนต์ไฟฟ้า มีปลัดกระทรวงการคลังหรือผู้แทน เป็นประธาน
รายงานข่าว แจ้งว่า ที่ประชุมได้เร่งรัดให้ประเทศไทยเป็นฐานการผลิตรถยนต์ไฟฟ้า 100% ในปี 2578 หรืออีก 14 ข้างหน้า ซึ่งเร็วกว่าเป้าหมายเดิมในปี 2583 หรือเร็วขึ้นกว่าเดิม 5 ปี ขณะที่ในปี 2573 จะต้องผลิตรถไฟฟ้าให้ถึง 50% ของปริมาณการผลิตรถทุกชนิด